Source: https://politeia.org.ro/stiri-revista-presei/revista-presei-16-aprilie/61425/?replytocom=199409
Timestamp: 2019-11-18 18:48:21+00:00

Document:
Revista Presei – 16 aprilie. “Ali Baba si cei 40 de hoti!” (M. Tudose) | PoliteiaWorld
Home » Stiri / Revista Presei	» Revista Presei – 16 aprilie. “Ali Baba si cei 40 de hoti!” (M. Tudose)
Revista Presei – 16 aprilie. “Ali Baba si cei 40 de hoti!” (M. Tudose)
16/04/2019 Autor desy.demeter Categorii: Stiri / Revista Presei
Buna dimineata intr-o zi de marti, 16 aprilie! Marți va ploua pe arii extinse în Moldova și izolat se vor strânge cantități de apă de până la 10-15 mm. La munte va ninge, mai ales în Carpații Orientali. Spre seară unele ploi slabe își vor face apariția local și în nordul Transilvaniei și în Maramureș. Vântul va sufla tare în Moldova și slab, cel mult slab până la moderat în celelalte regiuni. Dimineață temperaturile vor coborî sub pragul înghețului pe arii extinse în Transilvania, iar în depresiunile intramontane ido.ro prognozează că se vor înregistra minime chiar și de până la -5 grade Celsius. Temperaturile maxime se vor situa în general între 9 și 14 grade în Transilvania, Maramureș, Banat și Crișana, 14-19 grade în Oltenia, Munteniа și Dobrogea (cu cele mai ridicate valori așteptate în Lunca Dunării), 9-14 grade în jumătatea sudică a Moldovei și 4-9 grade în cea nordică. În București vremea se va schimba de la o oră la alta. Vântul va sufla cu 11 – 12 km/h și rafale de 33 – 37 km/h. Temperatura maximă, marţi, 16 aprilie va fi de 15 grade, cu trei grade mai mult faţă de ziua precedentă, dar sub temperaturile medii ale acestei perioade. Șansele de precipitații sunt reduse.
DOCUMENTE De ce a cerut DNA sesizarea CCR în procesul lui Dragnea și pentru care instanța a dat termen pe 20 mai / Procurorii arată că ÎCCJ nu e obligată să înființeze completuri specializate DNA a cerut luni, în procesul lui Liviu Dragnea, sesizarea CCR pe trei articole de lege (Codul Penal și Legea 78/2000). În urma cererii DNA, instanța a decis să dea un nou termen pe 20 mai pentru ca avocații să aibă timp să-și pregătească apărarea. Procurorii arată că Înalta Curte nu este obligată să înființeze completuri specializate, așa cum susțin avocații lui Dragnea, care vor astfel să reia judecarea procesului de la capăt. Iată ce scrie în cele două sesizări depuse de procurorul DNA de ședință, Raluca Mirică: 1.Sesizarea privind neconstituționalitatea Art. 29 din Legea 78/2000: Art. 29 din legea 78/2000 prevede că ”pentru judecarea în primă instanță a infracțiunilor prevăzute în prezenta lege, se constituie complete specializate”. Această prevedere are un caracter general și ambiguu, neindicând, în mod clar și de o manieră concretă, în ce constă specializarea completurilor care trebuie să judece faptele de corupție prevăzute în această lege. Având în vedere acest aspect, textul criticat este neclar, lipsit de previzibilitate și accesibilitate, întrucât legiuitorul nu a definit noțiunea de ”completuri specializate” și nu a stabilit care sunt criteriile conform cărora un complet de judecată devine specializat. Drept exemplu servesc exact hotărârile colegiilor de conducere ale instanțelor de judecată atașate de apelanta inculpată Șefu Olguța în susținerea motivului de apel vizând nelegala compunere a completului de judecată de la fond. Astfel, în lipsa unor criterii clare în baza cărora judecătorii să primească o anumită specializare (corupție în situația de față), care apoi să poată conduce la specializarea completului, se poate observa că desemnarea completurilor specializate nu reprezintă decât o chestiune strict administrativă, o formalitate pe care o îndeplinesc colegiile de conducere ale instanțelor de judecată la finalul fiecărui an. Această formalizate a fost consfințită prin hotărârile CSM nr. 387/22.09.2005 și respectiv 1375/17.12.2015 și a vizat exclusiv completurile specializate de la judecătorii, tribunale și curți de apel. În ceea ce privește ÎCCJ, aceasta nu avea obligația, ci posibilitatea de a înființa completuri specializate, așa cum rezultă atât din art. 19 alin 3 din legea 304/2004, ”La începutul fiecărui an, Colegiul de conducere al Înaltei Curți de Casație și Justiție, la propunerea președintelui sau a vicepreședintelui acesteia, poate aproba înființarea de complete specializate în cadrul secțiilor Înaltei Curți de Casație și Justiție, în funcție de numărul și natura cauzelor, de volumul de activitate al fiecărei secții, precum și de specializarea judecătorilor și necesitatea valorificării experienței profesionale a acestora”, cât și din art. 19 indice 1 din regulamentul privind Organizarea și Funcționarea Administrativă a ÎCCJ ”(1) La începutul fiecărui an, Colegiul de conducere, la propunerea președintelui sau a vicepreședinților Înaltei Curți de Casașie și Justiție, poate aproba înființarea de omplete specializate în cadrul secțiile Înaltei Curți de Casație și Justiție, în funcție de numărul și natura cauzelor, de volumul de activitate al fiecărei secții, precum și de specializarea judecătorilor și necesitatea valorificării experienței profesionale a acestora. (2) Președintele sau vicepreședinții Înaltei Curți de Casație și Justiție propun Colegiului de conducere înființarea de complete specializate pe baza propunerilor formulate pentru fiecare secție de președintele acesteia”….Astfel, prin interpretarea ÎCCJ s-a ajuns ca o infracțiune simplă să aibă aceleași efecte cu o infracțiune progresivă, aspect nepermis în condițiile în care legiuitorul nu a prevăzut acest lucru în mod expres.Pe de altă parte, prin această interpretare dată de ÎCCJ, aceeași unitate legală de infracțiune – infracțiunea simplă – are efecte diferite raportat la momentul în care începe să curgă termenul de prescripție, după cum este una instantanee sau una cu consecințe ce se produc la diverse intervale de timp.Integral: https://www.g4media.ro
Pe cine propune Tudorel Toader la sefia Sectiei judiciare penale din cadrul DNA Procurorul Madalina Scarlat este propunerea ministrului Tudorel Toader pentru functia de sef al Sectiei judiciare penale de la DNA.”In urma desfasurarii procedurii de selectie care a avut loc in data de 15 aprilie, la sediul Ministerului Justitiei, va aducem la cunostinta faptul ca propunerea ministrului Justitiei, Tudorel Toader, pentru numirea in functia vacanta de procuror sef de sectie al Sectiei judiciare penale din cadrul Directiei Nationale Anticoruptie este doamna procuror Scarlat Madalina“, se precizeaza intr-un anunt postat pe site-ul MJ. Ministerul Justitiei a anuntat, pe 13 martie, declansarea procedurii de selectie pentru numirea procurorilor-sefi ai Sectiei de combatere a coruptiei, respectiv Sectiei judiciare penale din cadrul DNA. Madalina Scarlat a fost singurul candidat inscris in cursa pentru ocuparea functiei de procuror-sef al Sectiei judiciare penale din DNA, pentru cealalta functie nefiind depusa nicio candidatura. Sectia pentru procurori a Consiliului Superior al Magistraturii (CSM) a aprobat, pe 1 aprilie, delegarea Madalinei Scarlat, pentru o perioada de 6 luni, incepand din data de 8 aprilie, in functia de procuror-sef adjunct al Directiei Nationale Anticoruptie (DNA), ramasa vacanta dupa demisia lui Marius Iacob. Integral: http://www.ziare.com
Senatul a adoptat legea care le permite primarilor și consilierilor locali să fie în conflict de interese / Inițiativa a aparținut PSD Plenul Senatului a reexaminat luni, în calitate de Cameră decizională, ca urmare a deciziei CCR, propunerea legislativă pentru modificarea Legii 393/2004 privind Statutul aleşilor locali, prin care încălcarea normelor în materia conflictului de interese a fost introdusă în sfera faptelor ce constituie abateri disciplinare, transmite Agerpres. Proiectul, iniţiat de parlamentari PSD, a fost adoptat în urma reexaminării, cu 78 de voturi „pentru”, 28 „împotrivă” (PNL şi USR) şi o abţinere, în forma aprobată de Camera Deputaţilor.„Fapta aleşilor locali de a încălca legislaţia în materie privind conflictul de interese constituie abatere disciplinară şi se sancţionează cu diminuarea indemnizaţiei cu 10% pe o perioadă de maximum şase luni”, se arată în textul legislativ adoptat de Senat în urma reexaminării. Senatorul USR Florina Presadă a subliniat, în plen, că forma actului normativ adoptat de Senat reprezintă o „slăbire a criteriilor de integritate publică”.„Cel mai problematic lucru este că nu se mai reţine decât o sancţiune echivalentă cu diminuarea cu 10% a indemnizaţiei consilierului local timp de şase luni. Noi interpretăm această nouă reglementare ca o tentativă de a scăpa de măsura complementară pe care o dispunea ANI, în astfel de cazuri de conflict de interese, şi anume interdicţia de a mai ocupa o funcţie publică eligibilă timp de 3 ani de la constatarea acestui conflict de interese. Avem de-a face cu o încercare de a slăbi criteriile sau standardele de integritate în funcţia publică”, a spus Presadă. Integral: https://www.g4media.ro
Linsat de televiziunile PSD si de intreaga Coalitie, Lazar le transmite procurorilor sa nu cedeze: „Nimeni nu va putea spune ca am transmis un minister public supus politic” Actualul procuror general Augustin Lazar a transmis colegilor, de la Timisoara, sa isi asume raspunderea de a candida pentru mandatul de procuror general, fara a spune insa clar daca renunta sa isi depuna candidatura pentru a doua oara pentru functia de la PG. „La final de mandat de procuror general am un mesaj pentru tanara generatie, transmis tinerei generatii de procurori acest premiu si mesajul ca nimeni nu va putea spune ca am transmis un minister public supus politic. Din Timisoara le mai transmit colegilor procurori mesajul sa isi asume sarcina si raspunderea de a candida conform standardelor nationale si internationale pentru viitorul mandat de procuror general insotit de indemnul de a continua proiectele incepute in mandatul meu de natura a intari independenta magistratilor procurori”, a declarat Augustin lazar, la Timisoara, citat de Mediafax. Integral: https://www.aktual24.ro
Cum au beneficiat TelDrum și asociații săi de fonduri europene pe vremea foștilor baroni ai Constanței Firma teleormăneană Tel Drum și partenerii săi de afaceri au primit contracte de peste 20 de milioane de euro din fonduri europene nerambursabile de la Consiliul Județean Constanța și Primăria Năvodari, în vremea în care instituțiile erau conduse de Nicușor Constantinescu și Nicolae Matei, ambii condamnați în dosare de corupție, scriu PressHub.ro și InfoSud-Est. Tel Drum nu este singura firmă controversată care s-a înfruptat din banii europeni. Primăria Năvodari a încheiat contracte și cu alte societăți cunoscute pe plan local pentru lipiciul pe care îl au la bani publici sau conexiunile în spațiul politic, pe proiecte derulate cu fonduri europene, ceea ce a dus la blocarea investițiilor și pierderea unor procente consistente din finanțarea nerambursabilă.Contractele cu Tel Drum și partenerii de afaceri. Tel Drum a primit un contract important de la Consiliul Județean Constanța pe vremea în care instituția era condusă de Nicușor Constantinescu. Societatea controlată de apropiații lui Liviu Dragnea s-a angajat să reabiliteze mai multe drumuri județene din Constanța în schimbul a aproximativ 7 milioane de euro, bani obținuți prin Programul Operațional Regional 2007-2013. Investiția urmărea reabilitarea unui tronson din Drumul Județean 228, adică legătura DN22C Nazarcea – DN2A Ovidiu. Contractul a fost semnat în 27 iulie 2010, iar doi ani mai târziu, Uniunea Europeană a constat nereguli în derularea lucrărilor și a aplicat o corecție financiară de 5%. Revista 22 a scris în martie 2018 că UE a constatat că Tel Drum ar fi primit pentru acest contract mai mulți bani decât i s-ar fi cuvenit și, prin urmare, a sesizat OLAF. Integral: https://www.g4media.ro
Black Sea Oil & Gas anunță că a primit aprobarea Guvernului pentru dezvoltarea zăcămintelor din Marea Neagră Black Sea Oil& Gas SRL (BSOG) susține că a primit aprobarea din partea Guvernului prin Agenția Națională pentru Resurse Minerale pentru Studiile de evaluare a resurselor geologice și rezervelor de gaze libere aferente zăcămintelor comerciale Ana și Doina. Aceste zăcăminte fac obiectul Proiectului de Dezvoltare Gaze Naturale Midia din largul Mării Negre. BSOG și artenerii săi de concesiune, Petro Ventures Resources SRL („Petro Ventures”) şi Gas Plus International B.V. („Gas Plus”), anunță că, urmare a luării deciziei finale de investiţie din data de 6 februarie 2019. Proiectul constă în săparea a cinci sonde de producție (o sondă submarină pe zăcământul Doina și patru sonde de producție pe zăcământul Ana) și realizarea unui ansamblu submarin de producție pe zăcământul Doina care va fi conectat printr-o conductă de 18 km la platforma de producție monitorizată și operată de la țărm, amplasată pe zăcământul Ana. O conductă submarină de 126 km va asigura transportul gazelor de la platforma Ana la țărm, până la noua stație de tratare a gazelor („STG”) din comuna Corbu, județul Constanța. Capacitatea de producție estimată va fi de 1 miliard de metri cubi de gaze pe an, echivalentul a 10% din consumul de gaze al României. Gazele tratate vor fi livrate în Sistemul Naţional de Transport al Gazelor Naturale („SNT”) operat de SNTGN Transgaz SA, la stația de măsurare a gazelor aflată în cadrul STG. Pentru anul 2019, BSOG are în plan finalizarea etapei de proiectare de detaliu a Proiectului MGD, începerea fabricării platformei de producție Ana la șantierul naval din Agigea, începerea lucrărilor de construcții civile la STG din comuna Corbu și achiziționarea și livrarea echipamentelor necesare. Black Sea Oil & Gas SRL, deținută de Carlyle International Energy Partners și Banca Europeană pentru Reconstrucție și Dezvoltare, este o companie independentă de petrol și gaze cu sediul în România care desfășoară operațiuni de explorare, dezvoltare și exploatare a resurselor convenționale de țiței și gaze naturale. În prezent portofoliul companiei este alcătuit din concesiunea privind perimetrele XV Midia – Zona de Apă de Mică Adâncime și XIII Pelican, situate în platforma continentală a Mării Negre, în care BSOG deține o participație de 65% și calitatea de operator.Integral: https://economie.hotnews.ro
EXCLUSIV Noile contracte pentru profesori “pe durata de viabilitate a postului”. Ministerul Muncii: Sintagma nu este în legislație. Contractul individual de muncă NU poate fi încheiat pe durata de viabilitate a postului Guvernul îi pune pe directori să le facă profesorilor contracte pe perioada de viabilitate a postului, deși sintagma nu este “prevăzută în legislația Muncii” – spune Ministerul Muncii, la solicitarea Edupedu.ro. Contractele „pe durata de viabilitate a postului-catedrei” au fost inventate de Executiv, pentru a-i menține pe posturi pe profesorii “titularizați pe articolul 253”. Într-un răspuns la cererea Edupedu.ro, Ministerul Muncii subliniază că “contractul individual de muncă poate fi încheiat doar pe durată determinată sau doar pe durată nedeterminată”. De precizat că, deși a adus această observație, Ministerul Muncii semnează OUG-ul pe educație cu tot cu această sintagmă, ignorându-și propriul aviz. Semnătura nu este, însă, a ministrului, ci a secretarului de stat Adrian Marius Rîndunică. Guvernul Dăncilă a decis pe 3 aprilie, prin Ordonanța de Urgență controversată pe educație (OUG 23), că profesorii angajați pe articolul 253 declarat neconstituțional de Curtea Constituțională pot fi menținuți pe posturi, prin transformarea contractului de muncă “în contract individual de muncă pe durata de viabilitate a postului-catedrei”. Integral: https://www.g4media.ro
Clotilde, replica fabuloasa pentru Tariceanu: „Bunica mea era fiica contelui de Champs de Saint-Leger, nu securista de vaza” Clotilde Armand are o replica savuroasa pentru Calin Popescu Tariceanu, care a sustinut, duminica, la Timisoara, la bunicii liderilor USR au fost „securisti de vaza”. „Bun. Dl Tariceanu spune ca USR este ‘aripa tanara a Securitatii’ si bunicii membrilor din USR erau ‘securisti de vaza’. Probe?! N-are. Sa-l lamurim acum pe liberalul rosu. De exemplu: bunica mea paterna era verisoara primara a scriitorului Jean Giraudoux, bunica materna era fiica contelui de Champs de Saint-Leger si bunicii colegilor mei din USR nu sunt bataia dvs de joc, dle Tariceanu. Este trist ca al doilea om in stat vorbeste ca un mosneag senil”, a scris Armand pe Facebook. Presedintele ALDE, Calin Popescu Tariceanu, a declarat duminica, la Timisoara, ca USR reprezinta „aripa tanara a Securitatii”, care in programul de guvernare ar putea veni si cu lucruri care ar limita libertatea de exprimare. El era furios ca un protestatar l-a asteptat cu catuse si i-a cerut demisia. Integral: https://www.aktual24.ro
Statul de drept în România – subiect al unor dezbateri aprinse în Parlamentul European de la Strasboug Şase luni şi niciun progres. Situaţia statului de drept din România a fost discutată din nou, luni, în plenul Parlamentului European după ce eurodeputaţii PPE au atras atenţia că autorităţile române n-au dat curs celor 12 recomandări din rezoluţia votată anul trecut. Discuţia se anunţa, ca de fiecare dată, una aprinsă și chiar așa a fost. Puterea de la Bucureşti nu a trimis la această dezbatere nu are niciun reprezentant. Au fost dezbateri aprinse luni seară în Parlamentul European pe tema statului de drept din România. Eurodeputaţii au cerut din nou ţării noastre să respecte recomandările din raportul MCV, iar Comisia Europeană a atras atenţia că va acţiona cu toate mijloacele pe care le are la dispoziţie în caz contrar. În ceea ce îi priveşte pe europarlamentarii români, aceştia s-au împărţit, din nou, în două tabere, pro şi contra Guvernului României. Maria Grapini a avut din nou un discurs foarte vehement și a spus că România nu e Kovesi. Primul dintre eurodeputaţii români care a luat cuvântul în cadrul dezbaterii de luni seară a fost Monica Macovei, în numele grupului Conservatorilor şi Reformiştilor Europeni (ECR). În intervenţia sa, Macovei a vorbit de ”scufundarea ţării” de către câteva sute de politicieni care au în mână pârghiile puterii.”Astăzi, în România, un grup de politicieni corupţi conduşi de condamnatul şi socialistul Dragnea (Liviu Dragnea, preşedintele PSD – n.r.), care este condamnat definitiv şi are noi procese, a luat ţara în mână şi dă cu ea de pământ. Nu respectă programul de guvernare anunţat la alegeri. Schimbă legile. Şterge infracţiuni. Îi subordonează politic pe judecători şi procurori. Transformă banii de investiţii în mită electorală. Distrug inima democraţiei pentru ca ei, politicienii corupţi, să scape de justiţie”, a acuzat eurodeputata. “Soarta a 20 de milioane de oameni stă până la urmă în cântar cu soarta unuia singur, cu salvarea unuia singur”, a adăugat ea.”Vă cer să ajutaţi România pentru că, sub aparenţa democraţiei, România trăieşte astăzi o dictatură criminală şi tragedia golirii ţării. Patru milioane de români au plecat din ţară numai în ultimii ani. Ruperea noastră de Europa este coşmarul pe care istoria noastră l-a trăit decenii la rând. Acesta este ultimul tren pe care-l putem prinde. Vrem în Europa’‘, a spus Monica Macovei în plenul PE. Ea le-a spus colegilor din legislativul comunitar că românii nu sunt un popor inert. “Ieşim în stradă de peste doi ani de zile. Suntem gazaţi, suntem bătuţi, suntem împuşcaţi cu gloanţe de cauciuc sau loviţi cu grenade de mână. Asta nu ne împiedică să ieşim”, a mai spus Macovei. Integral: https://www.digi24.ro
Cercetătorul Cristian Presură, plecat de 20 de ani din țară, despre metoda prin care Guvernul pune și diaspora să plătească „pentru prosperitatea și incompetența lor” Cercetătorul Cristian Presură, plecat de 20 de ani din țară, povestește cum îl obligă statul român să plătească contribuții pentru sănătate, pe “cuponiada” din 2015. Omul de știință publică decizia de impunere primită de la ANAF în martie 2019, care prevede că trebuie să plătească de 7 ori mai mult decât suma câştigată din 48 de lei dividende pe cupoane. “Îmi aduc aminte, sunt niște cupoane pe care le-am primit când am plecat din țară”, spune cercetătorul. “‘Guvernul a găsit acum metoda optimă de a-i pune și pe cei din diaspora să plătească pentru prosperitatea și incompetența lor’, spune prietenul meu. Și continuă: “I-am explicat funcționarei că aveți asigurare de sănătate plătită în statul în care trăiești. Nu contează, spune ea. Toată lumea trebuie să plătească, adaugă. Bine, continuă prietenul meu, dar ei nu au știut și, dacă s-ar fi întâmplat ceva, statul român ar fi decontat cheltuielile medicale la statul de adopție. Ei oricum nu aveau drept de asigurați în sistemul de sănătate în 2015, pentru că finanțele nu făcuseră aceste hârtii, ele fiind comunicate abia anul acesta”. Răspunsul pe care l-a primit de la ghișeu prietenul meu a fost că nu contează, sunt bun de plată.”. Integral: https://www.g4media.ro
Va doresc o zi usoara! @Desy
31 Raspunsuri la Revista Presei – 16 aprilie. “Ali Baba si cei 40 de hoti!” (M. Tudose)
Mircea Rusu16/04/2019 at 08:59
Contracte “pe durata de viabilitate a postului” nu exista in Romania. Orice agent economic ar fi pedepsit pentru astfel de contracte. Practic înseamnă că poți fi dat afara oricând. Pentru că postul nu mai este “viabil”.
Ministerul invatamantului poate deci inventa contracte pe lângă lege. Contrare chiar legii.
Încă o dovadă că legile se aplica doar “celorlalti” in Romania.
mar16/04/2019 at 10:43
Vom ajunge să-l regretăm pe TT 👿 – Se face încălzirea pentru o slugă care să nu mai muște mâna stăpânului.
https://www.hotnews.ro/stiri-politic-23090749-cine-putea-inlocuiasca-tudorel-toader-ministerul-justitiei-surse.htm
mar16/04/2019 at 10:44
Ca să o schimbe trebuie să ajungă la Cotroceni, unde sper să se ajungă la alegri anticipate.
https://www.g4media.ro/surse-dragnea-vrea-sa-o-schimbe-pe-dancila-daca-guvernul-nu-va-adopta-oug-ul-cu-modificari-la-codurile-penale-tensiuni-majore-intre-liderul-psd-si-premier.html
radu216/04/2019 at 11:16
Buna ziua. Era inevitabil . Golemul se razvrateste intotdeauna. Ca e grindeanu tudose ponta mereu cu trecerea timpului prinde putere. Ajungem sa o sustinem pe Veorica.
stefan6016/04/2019 at 11:10
Partile sociale ( mele si a sotiei ) transformate in cuponiada au ramas habar nu am unde in RO. Pentru gloria si maretia natiunii . 🙂
Sa se spele pe cap cu ele maretii patrioti mioritici.
Ce inseamna ” complet specializat ” ?
In Italia sint doar doua categorii sub incidenta specializarii juritice.
1- evaziune fiscala ( cu toate variantele )
2- procese cu minori ( unde gasim tribunale specifice numite ” pentru minori “.
In rest , tot si toate la tribunalul teritorial.
Abuz de serviciu , fals in documente publice , devalizare buget , deturnare de fonduri , trafic de influenta , intra in fagasul normal al unui proces.
Nici nu poate fi altfel ca ar imsemna sa ai “specializati ” specifici pentru fiecare articol din codul penal.
Ca Ion bate pe Maria , nu e nevoie de un judecator specializat in cafteli.
Chiar daca acelasi Ioan care a batut pe Maria , a si violat + furat banii din casa , tot de acelasi complet de judecata ajunge.
Ca ar fi de risul curcilor sa aiba 3 procese ( violenta fizica , viol , furt ) cu 3 complete “specializate”
In rest eu nu ma mai mir de nimic.
Cind un Dorneanu ajunge sef de CCR avind ( chiar la inceputul functiei ) greaua dilema de a decide daca a fost habarnist cind semna un document al parlamentului , e clar ce salt inainte a facut justitia.
Identic ca in vremea cind Acsinte Gaspar devenea judeator CCR. ( 2004 – 2013)
Neimportant ca a fost șeful sectorului juridic al Consiliului de Stat (1965-1989), care pregătea decretele lui Ceaușescu.
Mai sluga nu se poate. Iar in RO slugarnicia , pupatul in dos si pe gingii e o virtute bine recompensata.
Observator16/04/2019 at 18:20
@stefan60
E ‘abbastanza semplice da capire cosa è successo ai ‘azioni’: „În cazul în care sunt persoane nu ştiu exact la ce companii sunt acţionari sau ce s-a întâmplat cu certificatul de acţionar, demersul este foarte simplu. Trebuie doar să solicite Depozitarului Central eliberarea unui extras de cont. Extrasul de cont reprezintă dovada dreptului de proprietate asupra acţiunilor deţinute la o anumită dată pentru un emitent. Documentul poate fi obţinut direct de la Depozitarul Central sau prin poştă, în baza unei cereri la care este anexată copia actului de identitate.
„Tariful pentru eliberarea extrasului de cont este 6 lei. Acelaşi extras de cont se poate obţine şi de la brokerii (intermediarii) care sunt participanţi ai Depozitarului Central, dacă respectivul acţionar este în relaţie contractuală cu un astfel de intermediar”, au declarat reprezentanţii Depozitarului Central, citatați de Agerpres.
În situaţia în care acele persoane au de primit dividende, atunci distribuirea acestora se face centralizat, prin intermediul Depozitarului.”
A trebuit să ajung la sediul Depozitarului Central S.A. situat în blocul care găzduiește și minuscula Bursă din București (bd. Carol nr. 34-36, în zona bisericii Armenești din București) ca să lichidez oficial „acțiunile” moștenite de la părinții mei. Totul a decurs extrem de rapid, fără formalități excesive dar… e drept că și sumele „recuperate” erau câțiva lei…
…în rest nici eu nu mă mir de ceva și continui să le spun prietenilor expați care se miră că România e mereu surprinzătoare…
Cetatean16/04/2019 at 11:17
Spuneam aseara ca sunt complet de acord cu cele scrise de Liviu Avram, si nu impartasesc ideea Ioanei Dogioiu cum ca DNA a trantit procesul sau ca a facut blat. Nu, DNA a facut ceea ce este “logic” dpdv juridic, a contra-atacat la CCR argumentele avocatilor, pentru a preintimpina ceea ce era caatastrofal (o posibila prescriere a faptelor unor acuzati sau chiar a lui Dragnea).
“Procurorul a încercat să contracareze ambele apărări, ridicând două excepții de neconstituționalitate, după cum urmează:
1. Legea care spune că faptele de corupție se judecă în primă instanță de complete specializate este neclară și imprevizibilă (deci neconstituțională), întrucât nu precizează ce înseamnă complet specializat, cum se constituie acestea, cum se specializează judecătorii etc. Deci specializarea e o chestiune proclamată formal, care lasă loc la arbitrariu administrativ.
2. Prescrierea faptelor lui Dragnea a fost contracarată mai întâi prin cererea de schimbare a încadrării juridice (astfel încât să se „mute” în aval cu șapte ani momentul de la care curge termenul de prescripție, și anume din 2006 în 2013). Dacă instanța nu acceptă schimbarea încadrării juridice, procurorul a folosit în subsidiar și instrumentul excepției de neconstituționalitate, în speranța că CCR va invalida sentința ICCJ din recursul în interesul legii, conform căreia prescripția curge din 2006, și nu din 2013.
Știu, e complicat, dar asta am înțeles eu din toată povestea asta, fără să am garanția că chiar am înțeles totul. Dacă e să „reproșez” ceva procurorului, acesta e faptul că pare să fi acționat ca și cum procesul s-ar desfășura în condiții normale, fără iminența unei formidabile crize de timp: vineri se pronunță CCR pe completele de 3, iar pe 1 iunie iese la pensie una dintre judecătoarele din complet”.
Oricum, nu cred ca cineva spera, realist, la o decizie definitiva data pana pe 19 aprilie, data CJNC-ului.
Problema e ca Dragnea chiar si asa se teme si vrea OUG pe Coduri, ca sa scape 100%, prin prescriere.
Iar CCR, oricum cu CJNC-ul e mai degraba in favoarea lui Dragnea. Insa nu e garantat. Doar un OUG garanteaza 100% albirea.
Asa ca acum stim ca Dragnea vrea sa scape prin OUG si vrea sa o dea jos pe Veorica.
https://www.comisarul.ro/articol/surse-dragnea-vrea-sa-o-schimbe-pe-dancila-daca-gu_994914.html
Deci, arde. Nu se vor da in laturi sa il ameninte pe Iohannis cu suspendarea, in caz ca nu numeste un premier care are deja OUG-ul scris.
A A16/04/2019 at 11:21
Prin masiva amanare, s-a vazut si ca institutia iccj este repetenta masiv, in ciuda presedintei ei.
Asadar, ccr, iccj, csm sunt toate zapacite de infiltratiile porcilor criminali.
Justitia este nula in aceasta tara, demonstrate pe fapte.
Cetatean16/04/2019 at 11:22
La completul de 5, ieri, presedinta a fost fina Alinei Ghica, mare fana a lui Dragnea.
A A16/04/2019 at 11:50
Asa se explica prelungirea tocmai in 20 mai din 15 Aprilie pentru numai 3-4 pagini de lamurit scrise de DNA.
Intr-o buna zi toti nemernicii astia trebuie eradicati din institutiile de justitie. Pana atunci Romania merge inapoi.
A A16/04/2019 at 11:17
Tagma judecatorilor, tagma politistilor, tagma politicienilor, etc. astazi tagma doctorilor
https://www.hotnews.ro/stiri-esential-23090673-cinismul-unui-chirurg-iesean-spaga-luata-pentru-pacientii-care-mor-nu-restituie.htm
“Mari profesionisti” vietuiesc pe aici
Cetatean16/04/2019 at 11:25
Infrangere pentru Netejoru 😛
http://www.ziare.com/stiri/dna/procurorul-radescu-invinge-inspectia-judiciara-la-inalta-curte-acuzatia-era-ca-ar-fi-favorizat-o-pe-kovesi-1558132
PS Daca nu stiati cine e Elena radescu, va spun ca a fost implicata in perchezitiile din casa procurorului Cristian Panait.
mar16/04/2019 at 13:34
Mai are cineva speranțe, eu nu 🙁 Țara a fost capturată și avem o dictatură cu spoială de democrație. – ”Comisia parlamentară condusă de Florin Iordache se reunește astăzi și vrea să treacă prin procedură de urgență modificarea Codurilor penale, după ce planul lui Liviu Dragnea pentru Ordonanță de Urgență a eșuat. Surse din PSD au declarat pentru HotNews.ro că social-democrații vor adoptarea acestora săptămâna viitoare.”
https://www.hotnews.ro/stiri-politic-23090817-update-comisia-iordache-reuneste-astazi-vrea-treaca-prin-procedura-urgenta-parlament-modificarea-codurilor-penale-surse.htm
radu216/04/2019 at 15:00
Buna ziua. https://www.digi24.ro/stiri/actualitate/politica/surse-viorica-dancila-amenintata-cu-retragerea-sprijinului-politic-de-catre-psd-daca-refuza-revocarea-ministrului-justitiei-1114318
Asa se intampla cand primeste cu suspendare si al doilea proces se amana cu lunile, darama toata tara pana la urma gaseste grajdanii potriviti sa scape basma curata
desy.demeter16/04/2019 at 15:22
“Proiectul de modificare a Codului penal transmis marți membrilor comisiei speciale conduse de Florin Iordache, și consultat de G4Media.ro, conține toate prevederile incluse și în proiectul de OUG dorit de Liviu Dragnea, adică acele modificări girate de Curtea Constituțională. În ceea ce privește articolele declarate neconstituționale de CCR, acestea sunt eliminat pur și simplu….”
https://www.g4media.ro/document-cum-arata-proiectul-de-modificare-a-codului-penal-trimis-de-florin-iordache-comisiei-speciale-sunt-preluate-propunerile-din-oug-ul-dorit-de-dragnea-cele-declarate-constitutionale-de-ccr-t.html
Observator16/04/2019 at 18:51
Da, doamnă Desy, aceasta este „știrea zilei” de azi. Constat însă că nu mă [mai] înfioară nicio siluire a vreunui act normativ, fie el și Cod penal sau de procedură penală pe care îl adoptă Comisia Iordache. N-am devenit imun, însă știu că aici mai pot exista piedici: retrimitere la Parlament, atacarea noii forme a actului normativ de către grupurile parlamentare din opoziție, a N-a umflare a „mușchilor” U.E., etc. Vestea cu adevărat devastatoare ar fi adoptarea unui OUG. Iordache? Eheeei, de când l-ar fi dat el dacă revenea ca ministru al justiției!… Dar, deh, „altă întrebare” atîrnă și ea…
desy.demeter16/04/2019 at 18:54
A A16/04/2019 at 15:48
Cel mai tare mesaj. Doar asa trebuie vorbit cu tembelii multi de la orase si sate.
https://adevarul.ro/news/politica/andrei-caramitru-atac-psd-beizadelele-distreaza-bai-saracilor-copiii-mor-inecati-rahat-1_5cb5b053445219c57e988061/index.html
Mircea Rusu16/04/2019 at 16:42
Eu cred că GDS trebuia să-i retragă de mult timp premiul lui Morar. Pentru activitatea din CCR.
Nu mai avea ce returna acum cu emfază de om prost.
Mircea Rusu16/04/2019 at 16:44
http://m.hotnews.ro/stire/23091631
A A16/04/2019 at 16:45
Un bou. “Omul presedintelui” baseaua, cretin ca toti ceilalti de prin jurul lui. Nu inteleg ce-i cu GDS, si-a pierdut puterea de intelegere ca sa-l tina pe asta la premii?
Observator16/04/2019 at 18:33
Nu uitați însă că, entuziasmat de deșteptăciunea lui Morar; Tapalagă, acum la g4media.ro, i-a dedicat și o carte… Morar n-a fost „un bou” sau „un cretin” de la început, doar că, la un moment dat… s-a sucit… Ca să fie clar: mie niciodată nu mi s-a părut vreo eminență cenușie. Și continui să spun că da, și Codruța Kövesi a avut și ea greșelile ei (îmi vine în minte acceptarea închiderii dosarului „Revoluției” pe vremea când era Procuror General în locul lui Morar). Doar că în cazul ultimei, meritele au depășit cu mult greșelile ceea ce, din păcate, nu a fost cazul cu Morar.
A A16/04/2019 at 19:17
Kovesi a inchis vremelnic acel dosar (foarte slab, in mod intentionat facut asa) ca procuror, inainte ca acesta sa ajunga la judecatori care atunci l-ar fi inchis definitiv.
Daca n-ar fi inchis Kovesi acel dosar, astazi n-am fi avut un altul (mult mai complet) trimis de A. Lazar la judecatori cu toti criminalii mult mai bine incadrati cu probe.
mar16/04/2019 at 17:29
Detalii de alcov despre Pablito și o fostă amică – Cătălina Ștefănescu.
https://www.comisarul.ro/articol/hopa!-vin-vesti-noi-din-brazilia!-cum-isi-ducea-dr_994981.html
A A16/04/2019 at 18:21
Gunoiul de sub presul iccj
https://www.g4media.ro/cine-sunt-judecatorii-care-au-amanat-doua-luni-procesul-lui-valcov-pe-motiv-ca-acesta-nu-avea-avocat.html
DP16/04/2019 at 20:51
Primita pe whatsapp azi
15 aprilie : Abraham Lincoln moare, Titanicul se scufunda, Notre Dame arde..dracnea rezista!
Despre TT justitiarul, sincer mi-as dori sa iasa la tv sa verse ce mai are prin gusa. Dar nu se va intimpla, individul are prea multe schelete prin dulap.
Ma asteptam ieri la o amanare. Dar nu venita de la DNA. In fine…chichite juridice (la urma urmei al capone a fost condamnat pt evaziune fiscala si nu pentru crima).Astept cu interes dosarul Olaf.Cita vreme dracnea e ocupat cu procese e bine . pesede coboara Partea proasta e ca si noi odata cu el.
MB16/04/2019 at 21:32
Pentru dl Mircea Rusu – 16/04/2019 at 08:59
Cred ca va referiti la art. 51 si 52 din Ordin MEN nr.3886/2019 cu privire la modificarea si completarea Metdologiei aprobata prin OMEN 5460/2018.
Pot vorbi doar de situatia din inv. preuniversitar. Începand cu acest an a fost suspendata titularizarea la nivelul unitatii prin art 253, ca urmare a faptului ca a fost gasit neconstitutional. Conform unor cifre, cca 3200 de cadre didactice asteptau in acest an titularizarea prin art 253. Prin art 51 si 52 modificate, s-a gasit o rezolvare pentru cadrele didactice respective.
-Art 253 conferea indirect, prin titularizare la nivelul unitatii, si titularizarea in sistem. In general, scoala sau scolile unde era constituita catedra profesorului, aveau obligatia sa asigure o viabilitate de 4 ani postului. Daca intre timp apareau scaderi de clase si efective scolare, toate cadrele didactice de la catedra sau catedrele afectate treceau la evaluarea activitatii, si apoi in ordinea punctajului erau mentinute in unitate sau intrau in restrangere de activitate. Intrand in restrangere de activitate, aceasta se putea rezolva prin iesirea la pretransfer sau prin detasare, daca nu exista posibilitatea pretransferului. In invatamantul preuniversitar vorbim de discipline din Trunchiul comun si Curriculum la decizia scolii. Posturile nu pot disparea peste noapte. Reducerea de posturi apare la scaderi mari de efective scolare, scaderea numarului de clase ca urmare a scaderii numarului de copii. Bugetul alocat in baza costurilor per elev, obliga scoala la efective scolare de cel putin 24 la inv. primar si 25 la gimnaziu, spre exemplu. Dar din cauza faptului ca modul cum este stabilit costul standard per elev nu asigura plata salariului intregului personal, mai ales daca toate cadrele didactice sunt cu gradul I si vechime mare in invatamant, asta conditioneaza scolile sa lucreze cu efective scolare crescute la cca 30-35 elevi, chiar din inv. primar.
-Noile articole 51 si 52 permit acum titularizarea si doar pe perioada viabilitatii postului. Consecinta directa ar fi ca scoala nu mai este conditionata sa asigure o viabilitate de cel putin 4 ani, iar acest tip de titularizare la nivelul unitatii nu mai garanteaza automat si titularizarea in sistem.
Mircea Rusu19/04/2019 at 18:23
De aceea nu are ursul coada.
Se amesteca noțiuni și grade până iese o varza specific românească.
“Titular” = grad. Odată obținut este retras doar printr-un proces de penalizare.
“Post” = slujba. Obținută după un concurs de angajare sau in urma unui anunț de angajare.
Cum adică ești “titular” doar daca ai “post”???
După părerea mea “titular” ești și dacă ești șomer. Că de aceea ai absolvit examenul de “titularizare.
Toată această varza cu carne este întreținută cred artificial pentru a da posibilitatea unor pile sa ocupe poziții la care nu ar avea altfel accesa.
Paganel16/04/2019 at 21:46
https://www.hotnews.ro/stiri-international-23092126-refuza-recunoasca-suveranitatea-israelului-asupra-inaltimilor-golan-mogherini.htm
Știm noi pe cineva care, mai acum câteva zile a devenit… Golan…, existând, astfel, riscul ca și anexarea Crimeei de către urss, pardon Rusia să fie recunoscută internațional și, apoi și altele, după cum „vrea mușchiul” celor „mari și tari”!
Și, uite-așa, „dreptul forței” (va) bate „forța dreptului”!…
DP16/04/2019 at 22:59
Bhai sherbanica…..daca madama baga divort si tu ai bijuurile-n casa…nu era mai bine sa le fi tinut la Banca Angliei ??:
https://economie.hotnews.ro/stiri-finante_banci-23091889-exclusiv-scrisoarea-lui-isarescu-catre-liviu-dragnea-problema-aurului-bnr-nu-poate-sustine-propunerea-legislativa-nici-nu-poate-accepta-integral-propunerile-primite-domnul-senator-serban-nicolae.htm
Ramaneai cu bijuurile…de la casa ia-ti adio..::)))
cedric16/04/2019 at 23:02
https://www.comisarul.ro/articol/scandal-urias-in-psd!-dragnea-cand-aude-de-dancila_995034.html
“Mai mult, aceleași surse mai spun că Dragnea se aștepta ieri să fie achitat, și că mutarea procurorului de ședință de la DNA l-a luat prin surprindere, punându-l pe gânduri. El ar fi spus aseară că „cineva și-a băgat nasul și se joacă cu mine, crede el”. N-a spus însă cine ar fi acel „cineva”.”
« Revista Presei – 17 aprilie. “De la Guvern vrem fapte, nu vorbe! “
Revista Presei – 15 aprilie. Onorată Instanță, până când..?! »

References: CCR 
 CCR 
 CSM 
 articolul 253
 articolul 253
 CCR 
 CCR 
 CCR 
 ICCJ 
 CCR 
 iccj 
 csm 
 iccj

In fine